2015 yilning birinchi yarmida O‘zbekistonda internetga fiksirlangan keng polosali kirish foydalanuvchilari soni 426 mingga yetdi. O‘sish o‘tgan yilning shu davriga nisbatan 121 foizni tashkil qildi. O‘zbekiston Respublikasi Axborot texnologiyalar va kommunikatsiyalarni rivojlantirish vazirligi ba’zi onlayn-OAVlarda chop etilgan noma’lum manbalardan olingan noaniq ma’lumotlar tufayli bunday raqamlarni rasmiy ma’lumot sifatida chop etdi. Vazirlik matbuot xizmatining ma’lum qilishicha, 2014 yilning oxirida O‘zbekistonda internetga fiksirlangan keng polosali kirish foydalanuvchilari soni 390,58 ming foydalanuvchini tashkil etib, butun 2014 yil bo‘yicha o‘sish 135,2 foizni tashkil qilgan.